Николай Лилиев
Към нощта

chitanka.info

Мрак и мрачни води,

ни следи от звезди,

о, води ме, води

неизвестно къде.

Аз пристъпям едвам,

аз съм сам и не знам,

твоя тъмен ли плам

мойта мисъл краде.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.